**NARUČITELJ: GRAD BAKAR, Bakar, Primorje 39**

**INVESTICIJA - IZGRADNJA NOVOG GROBLJA U BAKRU**

**PROJEKTNI ZADATAK**

Groblja su komunalni objektI u vlasništvu jedinice lokalne samouprave. Na postojećem groblju u Bakru više gotovo nema slobodnih mjesta te je stoga neophodna izgradnja novog groblja.

Izgradnja novog groblja u Bakru planirana je Prostornim planom uređenja Grada Bakra (Službene novine PGŽ br. 21/03, 41/06 i 2/12) te Urbanističkim planom uređenja Bakra UPU 1 – Bakar („Službene novine Grada Bakra“ br. 58/12).

Obuhvat groblja određen je Urbanističkim planom uređenja UPU- 1 Bakar, a obuhvaća cijele ili dijelove sljedećh katastarskih čestica: 1223,1224,1225,1227,1801/1,1802, 1803,1804,1805, 1806, 1807,1808,1809,1810, 1811,1813, 1814,1815,1816,1817,1818,1819,1820,1821 i 1822 (nova izmjera) za K.O. Bakar. Površina obuhvata iznosi oko 5.200 m2. U neposrednoj blizini groblja prolazi željeznička pruga.

U članku 30. UPU 1 – Bakar navedeno je da je unutar površina groblja (G) omogućen smještaj građevina propisanih posebnim propisima, te kapela i arkada sa pratećim sadržajima (javne sanitarije i sl.), a u članku 88. slijedeće:

„Ukop na području naselja Bakar planiran je na prostoru dosadašnjeg mjesnog groblja, kao i na novom groblju čija lokacija je određena Planom. Uz uvjete propisane posebnim propisom, određuju se slijedeći uvjeti uređenja groblja:

* način gradnje: slobodnostojeći (građevine pratećih funkcija)
* Emax = Pr (građevine pratećih funkcija)
* Vmax = 4,0 m (građevine pratećih funkcija, osim kapelice koja može biti i viša),
* Najmanje 20 % površine za izgradnju novog groblja mora biti hortikulturno uređeno,
* PM min = 20/1 ha površine uređenog (dovršenog) dijela groblja,
* Groblje mora imati osiguran neposredan pristup na javnu prometnu površinu najmanje širine kolnika od 5,5 metara.“

Kod projektiranja groblja, osim Zakona o prostornom uređenju („Narodne novine“ br.153/13), Zakona o gradnji („Narodne novine“ br. 153/13), potrebno je pridržavati se i Zakona o grobljima „Narodne novine“ br. 19/98 i 50/12, Pravilnika o grobljima „Narodne novine“ br. 99/02, Odluke o grobljima Grada Bakra („Službene novine Grada Bakra“ br.14/14) kao i svih ostalih zakona i propisa kojom se uređuje izgradnja javnih objekata.

Do lokacije novog groblja nije izgrađena pristupna cesta i ostala infrastruktura. Za navedeno je ugovorena izrada projektne dokumentacije i nije predmet ovog postupka. Naime, nakon izrade idejnog rješenja, utvrđena je potreba za izmjenom Urbanističkog plana uređenja UPU -1 Bakar. Projektiranje ceste će se nastaviti nakon usvajanja prvih izmjena UPU-1 Bakar koje su u tijeku i čije se donošenje na Gradskom vijeću Grada Bakra očekuje u listopadu ove godine.

Posebno napominjemo da je Grad Bakar Rješenjem Ministarstva kulture zaštićena urbanistička cjelina, a novoplanirano groblje se nalazi izvan njegova obuhvata.

Stoga skrećemo pozornost na članak 90 . i 96. Odredbi za provođenje UPU – 1 Bakar u kojem se navodi:

Članak 90.

„Radnje koje bi mogle prouzročiti promjene na kulturnom dobru, kao i u njegovoj neposrednoj blizini, odnosno koje bi mogle narušiti cjelovitost kulturnog dobra, mogu se poduzimati uz prethodno odobrenje nadležne konzervatorske službe, sukladno Zakonu o očuvanju kulturnih dobara.

Članak 96.

Na područjima kojim se ovim Planom predviđa nova izgradnja (na kopnu i u morskom akvatoriju) obvezuje se nositelj zahvata da tijekom izrade istražnih radova osigura arheološko istraživanje, rezultat kojeg mora biti detaljno pozicioniranje eventualnih arheoloških nalaza u prostoru i njihiva valorizacija, odnosno investitor ima obvezu obaviti arheološka istraživanja ili sondiranja prema uputama nadležne konzervatorske službe. U slučaju veoma važnog arheološkog nalaza može doći do izmjene projekta ili njihove prilagodbe radi prezentacije nalaza.“

**Gradnju groblja potrebno je predvidjeti etapno s obzirom na vrijednost investicije.**

Projektom je potrebno predvidjeti izgradnju ukopnih mjesta kako slijedi:

* ukopna mjesta u zemlji (najveći broj),
* suhe grobnice,
* grobne niše,
* pretinci za urne.

Plan i broj ukopnih mjesta dogovarati će se tijekom izrade projekta. Grobna mjesta potrebno je povezati pješačkim i kolnim stazama.

Na groblju je potrebno izgraditi mrtvačnicu, centralni križ i kosturnicu (zajedničku grobnicu).

Hortikulturno uređenje planirati kombinacijom crnogorice i bjelogorice na izdvojenim površinama, ali i unutar grobnih polja.

Potrebno je planirati izgradnju javne rasvjete, vodovoda i odvodnje.

Ponudom je potrebno predvidjeti izradu projekata za izgradnju novog groblja u Bakru sa svom potrebnom infrastrukturom:

1. IZRADA VIŠE VARIJANTNIH IDEJNIH RJEŠENJA
2. IZRADA IDEJNOG PROJEKTA ZA ISHOĐENJE POSEBNIH UVJETA I LOKACIJSKE DOZVOLE
3. GLAVNI PROJEKTI
4. IZVEDBENI PROJEKTI
5. TROŠKOVNIK ZA IZVOĐENJE RADOVA PO FAZAMA

Planirani rokovi:

* Izrada varijantnih idejnih rješenja u roku od 45 dana od potpisa ugovora,
* Izrada idejnog projekta - u roku od 30 dana od prihvaćanja idejnog rješenja,
* Izrada glavnog projekta u roku od 60 dana od dana pravomoćnosti lokacijske dozvole,
* Izrada izvedbenog projekta u roku od 45 dana od dobivanja građevinske dozvole,
* Izrada troškovnika za izvođenje radova po fazama u roku 45 dana od dobivanja građevinske dozvole.

Izrada geodetskog projekta je obveza izrađivača projektne dokumentacije.

U Bakru, 25. srpnja 2016. god.

Za Naručitelja:

Davor Skočilić, mag.ing.aedif.

Obrazac ponude:

Ponuditelj:

\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_

Ponudom je potrebno predvidjeti izradu za izgradnju novog groblja u Bakru sa svom potrebnom infrastrukturom:

* 1. IZRADA VIŠE VARIJANTNIH IDEJNIH RJEŠENJA \_\_\_\_\_\_\_\_\_\_\_\_\_\_\_\_\_\_\_\_ kn
  2. IZRADA IDEJNOG PROJEKTA POTREBNOG ZA ISHOĐENJE

POSEBNIH UVJETA I ISHOĐENJE LOKACIJSKE DOZVOLE \_\_\_\_\_\_\_\_\_\_\_\_\_\_\_\_\_\_\_ kn

* 1. GLAVNI PROJEKTI \_\_\_\_\_\_\_\_\_\_\_\_\_\_\_\_\_\_\_\_ kn

4. IZVEDBENI PROJEKTI \_\_\_\_\_\_\_\_\_\_\_\_\_\_\_\_\_\_\_\_ kn

1. TROŠKOVNIK ZA IZVOĐENJE RADOVA PO FAZAMA \_\_\_\_\_\_\_\_\_\_\_\_\_\_\_\_\_\_\_\_ kn

UKUPNA VRIJEDNOST PONUDE \_\_\_\_\_\_\_\_\_\_\_\_\_\_\_\_\_\_\_\_ kn

PDV \_\_\_\_\_\_\_\_\_\_\_\_\_\_\_\_\_\_\_\_\_ kn

SVEUKUPNO: \_\_\_\_\_\_\_\_\_\_\_\_\_\_\_\_\_\_\_\_\_ kn

Datum,\_\_\_\_\_\_\_\_\_\_\_\_\_\_\_\_\_\_

Ponuditelj:

\_\_\_\_\_\_\_\_\_\_\_\_\_\_\_\_\_\_\_\_\_\_